वैदेशिक प्रशिक्षणमा फेन्सिङ टोली
आसन्न १८ औं एसियाली खेलकुदको तयारी गर्न नेपाली फेन्सिङ टोली वैदशिक प्रशिक्षणलाई बिहीबार दक्षिण कोरियाको सोल गएको छ । पुरुष/महिला ४–४ खेलाडी र २ प्रशिक्षकसहित १० सदस्यीय टोली सोल गएको हो ।
काठमाडौँ — आसन्न १८ औं एसियाली खेलकुदको तयारी गर्न नेपाली फेन्सिङ टोली वैदशिक प्रशिक्षणलाई बिहीबार दक्षिण कोरियाको सोल गएको छ । पुरुष/महिला ४–४ खेलाडी र २ प्रशिक्षकसहित १० सदस्यीय टोली सोल गएको हो ।खेलाडीमा राजनराज खड्का, शेरसिंह ऐरी, सन्जिप लामा र महेशप्रसाद भट्ट तथा महिलामा कमला श्रेष्ठ, रविना थापा, मीनादेवी पौडेल र अस्मिता बस्नेत छन् । प्रशिक्षकमा अभिषेक कार्की र जलिन्द्रबहादुर शाही छन् । टोली जुलाई २६ देखि अगस्ट १५ सम्म सोलस्थित फिजिकल एजुकेसन हाइस्कुलमा प्रशिक्षणरत रहनेछ । अगस्ट १५ मै टोली सोलबाटै इन्डोनेसिया जानेछ । नेपालले पुरुष/महिलाको फोइल र साब्रेतर्फ व्यक्तिगत र टिम स्पर्धामा प्रतिस्पर्धा गर्ने फेन्सिङ संघका महासचिव सुजनलाल श्रेष्ठले जनाएका छन् ।